ਬੈੱਲਾ ਚਾਓ
"ਬੈੱਲਾ ਚਾਓ " (ਇਤਾਲਵੀ ਉਚਾਰਨ: [ˈBɛlla ˈtʃaːo] ; "ਅਲਵਿਦਾ ਸੋਹਣਿਓ") ਉੱਨੀਵੀਂ ਸਦੀ ਦੇ ਅਖੀਰ ਵਿਚ ਇਟਲੀ ਵਿਚ ਪੈਦਾ ਹੋਇਆ ਇੱਕ ਗੀਤ ਹੈ। ਉੱਤਰੀ ਇਟਲੀ ਦੇ ਧਾਨ ਦੇ ਖੇਤਾਂ ਵਿਚ ਕੰਮ ਕਰਨ ਵਾਲੇ ਕਿਰਤੀਆਂ ਨੇ ਆਪਣੇ ਕੰਮ ਦੀਆਂ ਬੁਰੀਆਂ ਹਾਲਤਾਂ ਬਾਰੇ ਇਹ ਗੀਤ ਬਣਾਇਆ ਸੀ। ਮੋਂਡੀਨਾ ਵਰਕਰਜ਼ ਦਾ ਗਾਇਆ ਇਹ ਗੀਤ ਐਨਾ ਪੌਪੂਲਰ ਹੋਇਆ ਕਿ ਇਕ ਕਿਸਮ ਦਾ ਲੋਕ ਗੀਤ ਬਣ ਗਿਆ। ਇਹੀ ਗੀਤ ਸੋਧ ਕੇ 1943-45 ਦਰਮਿਆਨ ਇਟਲੀ ਦੀ ਫਾਸ਼ੀਵਾਦ-ਵਿਰੋਧੀ ਇਤਾਲਵੀ ਵਿਰੋਧ ਮੂਵਮੈਂਟ ਦਾ ਐਂਥਮ ਬਣਾ ਲਿਆ ਗਿਆ ਅਤੇ ਹੌਲੀ ਹੌਲੀ ਸਾਰੀ ਦੁਨੀਆ ਵਿਚ ਹਰ ਪ੍ਰਕਾਰ ਦੀ ਸਰਕਾਰੀ ਤਾਨਾਸ਼ਾਹੀ ਦੇ ਖਿਲਾਫ਼ ਲੜਨ ਵਾਲਿਆਂ ਲਈ ਬਗਾਵਤ ਦੇ ਪ੍ਰਤੀਕ ਵਜੋਂ ਪਰਚਲਿਤ ਹੋ ਗਿਆ। "ਬੈੱਲਾ ਚਾਓ" ਦੇ ਸੰਸਕਰਣ ਆਜ਼ਾਦੀ ਅਤੇ ਟਾਕਰੇ ਦੇ -ਫਾਸੀਵਾਦੀ ਗੀਤ ਦੇ ਤੌਰ ਤੇ ਦੁਨੀਆ ਭਰ ਵਿੱਚ ਗਾਏ ਜਾਂਦੇ ਹਨ।